Source: https://neuroliitto.fi/yhdistykset/tyokalupakki/yhdistyksen-hallinto/puheenjohtajan-tehtavat/
Timestamp: 2017-06-25 00:11:33+00:00
Document Index: 4913431

Matched Legal Cases: ['§ 36', '§ 48', '§ 53', '§ 55', '§ 13', '§ 31']

Puheenjohtajan tehtävät - Neuroliitto Neuroliitto
Etusivu » Yhdistykset » Yhdistysaktiivin työkalupakki » Yhdistyksen hallinto » Puheenjohtajan tehtävät	Puheenjohtajan tehtävät Yhdistyksessä hallituksen puheenjohtaja on usein yhdistyksen tärkein toimihenkilö. Puheenjohtajan toiminnasta riippuu yhdistyksen sekä sisäinen työskentelykyky että yhdistyksen ulkoinen kuva. Yleensä yhdistyksen säännöissä on määrätty, että puheenjohtaja valitaan yhdistyksen tai valtuutettujen kokouksessa.
Yhdistyslaissa puheenjohtajalle ei kuitenkaan juuri ole tehtäviä määrätty, eikä myöskään useimpien yhdistysten säännöissä.
Yhdistyslain 35 §:ssä on mainittu eräitä muodollisia ehtoja puheenjohtajana toimimiselle:
Puheenjohtajan kotipaikka tulee olla Suomessa.
Puheenjohtaja ei saa olla vajaavaltainen (alaikäinen tai holhouksen alainen).
Puheenjohtaja ei saa olla konkurssissa.
Lisäksi laissa on todettu, että puheenjohtajalla on oikeus kirjoittaa yhdistyksen nimi, ellei oikeutta ole säännöissä rajattu (YhdL§ 36). Puheenjohtaja allekirjoittaa yhdistysrekisteristeriin tehtävän perusilmoituksen (YhdL§ 48) sekä muutosilmoituksen yhdistysrekisteriviranomaiselle sääntöjen muuttamisesta, hallituksen puheenjohtajan ja nimenkirjoittajien vaihtumisesta (YhdL§ 53) tai purkautumisilmoituksen yhdistyksen purkautumisesta (YhdL§ 55).
Puheenjohtajan asemasta yhdistyslaissa on myös määräys, jonka mukaan jäsen voi erota yhdistyksestä muun muassa ilmoittamalla siitä kirjallisesti yhdistyksen puheenjohtajalle (YhdL§ 13).
Kokousten valmistelu ja johtaminen
Puheenjohtajan tulee valmistella hallituksen kokoukset huolellisesti, johtaa niissä puhetta, valvoa että hallitus toimii yhdistyslain, sääntöjen ja yhdistyksen tekemien päätösten mukaan ja allekirjoittaa hallituksen kokousten pöytäkirjat, mikäli hän on niissä johtanut puhetta.
Hallituksen kokouskutsun muodosta yhdistyslaki ei anna mitään määräyksiä eivätkä myöskään säännöt. Normaalisti puhelinsoitto riittää.
Hallituksen kokoukset eivät yleensä ole suuria kokouksia eikä niissä tavallisesti ole syytä käyttää muodollista kokoustekniikkaa. Yleensä niissä yhdessä pohditaan yhteisiä asioita jutustellen. Tällöin puheenjohtajan toiminta on monessa suhteessa vaativampaa kuin tiukasti kokoustekniikan määräysten mukaan etenevässä kokouksessa.
Päätösten valvonta
Suoranaista valvontavelvoitetta puheenjohtajalle ei ole asetettu yhdistyslaissa eikä myöskään yhdistysten säännöissä, ani harvoja poikkeuksia lukuun ottamatta. Vakiintuneen käytännön mukaan puheenjohtajan tulee kuitenkin valvoa hallituksen toimintaa.
Valvonta kohdistuu ensinnäkin yhdistyslain määräyksiin. Ennen kaikkea puheenjohtajan, mutta myös hallituksen tulee valvoa, että hallituksen päätökset ovat yhdistyslain mukaisia. Toiseksi puheenjohtaja valvoo, että hallitus noudattaa yhdistyksen sääntöjä.
Kolmanneksi valvonta kohdistuu yhdistyksen kokousten ja mahdollisten erillisten tai postiäänestyksen päätösten noudattamiseen. Pienistä poikkeamista on erikseen kirjattava merkintä hallituksen pöytäkirjaan ja suuria poikkeamia ei saa tehdä ilman erityisen pakottavaa syytä.
Pöytäkirjojen allekirjoittaminen
Yhdistyslain (§ 31) mukaan kokouksen puheenjohtajan on huolehdittava, että kokouksesta laaditaan pöytäkirja, jonka kokouksen puheenjohtaja allekirjoittaa.
Tämä lain kohta koskee tarkkaan ottaen vain yhdistyksen kokouksia. Vakiintuneen käytännön mukaan määräys koskee myös hallituksen kokouksia ja muun muassa hyvä tilintarkastaja vaatii aina puheenjohtajan allekirjoittamia pöytäkirjoja myös hallituksen kokouksista.
Hallituksen työn organisointi
Käytännössä puheenjohtaja on myös hallituksen jäsen ja muiden luottamushenkilöiden esimies, työnjohtaja. Yhdistyslain perusteella hänellä ei ole tällaista muodollista asemaa eikä yleensä sääntöjenkään perusteella. Käytännössä hän kuitenkin usein johtaa ja jakaa töitä.
Koska yhdistyksen puheenjohtajan johtamisen apuvälineet ovat niukat verrattuna esimerkiksi mihin tahansa tavanomaisen työpaikan esimieheen, johtamistyö on monessa suhteessa vaikeampaa. Hänen on saatava ihmiset sitoutumaan työskentelyyn ja pitkälti valvomaan itse omaa työtänsä. Ihmiset tekevät töitä vain, jos heitä sattuu se huvittamaan – pakottaminen tai uhkailu ei tule kysymykseen.
Lea Lihavainen: Yhdistys toimii. Opintotoiminnan Keskusliitto 1999
Kari Loimu: Yhdistystoiminnan käsikirja. WSOY 2000
www.finlex.fi Jäsenyys	Jäsenedut	Liity jäseneksi	Muutoslomake	Tapahtumat	Yhdistysaktiivin työkalupakki	Ajankohtaista	Hyvät käytännöt	Hyvien käytäntöjen lista	Kuvauslomakkeet ja materiaalit	Parastaminen	Järjestöpalvelut	Hallituskoulu	Järjestökoulutus	Jäsenjärjestöavustus	Jäsenkysely	Jäsenrekisteri	Potkua paikallisvaikuttamiseen	Kunnallinen päätöksenteko	Vaaleissa vaikuttaminen	Vammaisneuvosto	Yhdistyksen oma toiminta	YK:n Vammaissopimuksen käsikirja	Varainhankinta	Järjestötyöntekijät	Kokemustoimijat	Yhteystiedot	Liikuntavastaavat	Vinkkejä liikuntavastaaville	Yhteystiedot	Materiaalipankki	Asiakirjamallit	Esitykset	Kokousasiakirjat	Suositukset ja ohjeet	Tehtävät ja toimenkuvat	Viestintä	Yhdistyksen verkostot	Yhdistystesti	Perehdytys	Tehtävänkuvat	Usein kysyttyä	Yhdistyksen hallinto	Arkistointi	Puheenjohtajan tehtävät	Sihteerin tehtävät	Talous	Tietoa Neuroliitosta	Liittovaltuusto	Toimikunnat	Jäsenyhdistykset	1. Etelä-Karjalan neuroyhdistys	2. Etelä-Pohjanmaan neuroyhdistys	3. Etelä-Savon neuroyhdistys	4. Helsingin ja Uudenmaan neuroyhdistys	5. Kainuun neuroyhdistys	6. Kanta-Hämeen neuroyhdistys	7. Keski-Pohjanmaan neuroyhdistys	8. Keski-Suomen neuroyhdistys	9. Kymenlaakson neuroyhdistys	10. Lapin neuroyhdistys	11. Lounais-Suomen neuroyhdistys	12. Länsi-Pohjan neuroyhdistys	13. Neuro-Porvoo	14. Oulun seudun neuroyhdistys	15. Pirkanmaan neuroyhdistys	16. Pohjois-Karjalan neuroyhdistys	17. Pohjois-Pohjanmaan neuroyhdistys	18. Pohjois-Savon neuroyhdistys	19. Päijät-Hämeen neuroyhdistys	20. Rauman seudun MS-yhdistys	21. Satakunnan neuroyhdistys	22. Vaasanseudun neuroyhdistys	23. Suomen Fabry-yhdistys	24. Suomen Chiari- ja syringomyeliayhdistys	Ilmoitukset